
ΕΦΗΜΕΡΙΣ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΕΝ ΑΘΗΝΑΙΕ 
ΤΗ, 28 ΙΟΥΝΙΟΥ 1977 


ΤΕΥΧΟΣ ΠΡΩΤΟΝ 


ΑΡΙΘΜΟΧ ΦΥΛΛΟΥ 
182 


ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 554 

Περί έγκρίσεως τοΰ Καταστατικού τοΰ Ταμείου Ασφαλί¬ 
σεων ’Ασθένειας Προσωπικού των Τραπεζών Πίστεως, 
τής Γενικής Τραπέζης τής Ελλάδος καί τής Τραπέζης 
Άμέρικαν Εξπρές. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

»/Τ7< < ϊ > 

£,χοντες υπ οψει : 

1. Τάς διατάξεις τοΰ άρθρου 5 τοΰ Νόμου 271/76 (Φ.Ε.Κ. 
48/76 - Ά.). 

2. Την ύπ’ άριθ. Δ3/2861/24.9.76 άπόφασιν Πρωθυ¬ 
πουργού καί 'Υπουργοΰ Κοινωνικών Υπηρεσιών (Φ.Ε.Κ. 
1192/27.9.76 τ. Β'.). 

3. Τήν άπό 10.1.1977 γνώμην τοΰ Δ.Σ. τοΰ Ταμείου 
Άσφαλίσεως ’ Ασθένειας Προσωπικού τών Τραπεζών 
Πίστεως, τής Γενικής Τραπέζης τής Ελλάδος καί τής 
Τραπέζης Άμέρικαν Εξπρές. 

4. Την ύπ’ άριθ. 337/1977 γνωμοδότησιν τοΰ Συμβου¬ 
λίου τής Επικράτειας, προτάσει τοΰ επί τών Κοινωνικών 
Υπηρεσιών * Γφυπουργοϋ, άποφασίζομεν : 

Έγκρίνομεν το Καταστατικόν τοΰ Ταμείου Άσφαλίσεως 
’Ασθένειας Προσωπικού τών Τραπεζών Πίστεως, τής Γενι¬ 
κής Τραπέζης τής Ελλάδος καί τής Τραπέζης Άμέρικαν 
Έκπρές έξ άρθρων 26 έ'χον οός άκολούθως : 

ΚΕΦΑΛΑΙΟΝ ΠΡΩΤΟΝ 
Γενικαί Διατάξεις. 

’Άρθρον 1. 

"Ιδρυσις-Σκοπός. 

1. Τό διά τοΰ Νόμου 271/76 (Φ.Ε.Κ. 48/76 τ. Α'.) 

συσταθέν ειδικόν Ταμεϊον υπό τήν επωνυμίαν «Ταμεΐον 
Άσφαλίσεως Άσθενείας Προσωπικού τών Τραπεζών 
Πίστεως, τής Γενικής Τραπέζης τής Ελλάδος καί τής 
Τραπέζης Άμέρικαν Εξπρές» άποτελεϊ Νομικόν Πρόσω- 
πον Δημοσίου Δικαίου εδρεύει έν Αθηναις και τελεί υπο 
την έποπτείαν τοΰ Κράτους, άσκουμενην υπο τοΰ ϊ ’πουρ- 
γείου Κοινωνικών Υπηρεσιών, άποκαλούμενον έν τοϊς 
έπομένοις χάριν συντομίας «Ταμειον». (Ν. 271/76, άρθρ. 

1 παρ. 1). 

2. Σκοπός τ.ΰ Ταμείου είναι ή άσφάλισις, τών έν άρθρω 

2 τοΰ παρόντος Καταστατικού αναφερομένων προσώπων, 
ώς καί τών μελών τής οικογένειας αυτών, κατά των κινδύ¬ 
νων άσθενείας, άτυχήματος, μητρότητος και θανατου, διά 
τής χορηγήσεως ιατρικής, φαρμακευτικής, νοσοκομειακής, 
μαιευτικής, σανατοριακής καί προσθέτου περιθαλψεως και 


τοιαύτης έν άναρρωτηρίω, άσύλω κλπ. κατά τά είδικώτερον 
οριζόμενα έν τοϊς έπομένοις άρθροις. (Ν. 271/76, άρθρ. 1 
παρ. 2). 

Άρθρον 2. 

’ Α σφαλιζό μένα 11 ρόσωπα. 

1. Εις τό Ταμεΐον ασφαλίζονται ΰποχρεωτικώς καί αυτο¬ 
δικαίως κατά τούς όρους τοΰ παρόντος Καταστατικού: 

α) Πάντα τά πρόσωπα, ανεξαρτήτως φύλου, ήλικίας 
καί ιθαγένειας, τά παρέχοντα κατά κυρίαν άπασχόλησιν 
έξηρτημένην έργασίαν, ύφ’ οίανδήποτε νομικήν σχέσιν, 
πρός : αα) τήν Τράπεζαν Πίστεως Α.Ε., ββ) τήν Γενικήν 
Τράπεζαν τής Ελλάδος Λ.Ε. καί γγ) τήν Τράπεζαν Άμέ¬ 
ρικαν Εξπρές Α.Ε. (Ν. 271/76. άρθρ. 2 παρ. 1). 

β) Λί καθαρίστριαι έφ’ όσον παρέχουν έργασίαν κατά 
πλήρη άπασχόλησιν. 

’Επί δυσχερούς διακρίσεως μεταξύ έξηρτημένης ή μή 
έργασίας προσώπου τίνος ώς καί μεταξύ κυρίας άφ’ ένός 
καί παρεχόμενης ή έπ’ εύκαιρία παρεχομένης τοιαύτης άφ’ 
έτέρου, τοϋτο λογίζεται ώς ύπαγόμενον εις τήν άσφάλισιν 
τοΰ Ταμείου. Έπί άμφισβητήσεως ώς πρός τήν άσφαλιστι- 
κήν ικανότητα άποφασίζει τό Διοικητικόν Συμβούλιου 
έφ’ όσον δέν προβλέπεται άλλως έν τώ παρόντι. (Ν. 271/76," 
άρθρ. 2 παρ. 1). 

γ) Οί ύπό τού Ι.Κ.Λ. συνταξιοδοτούμενοι τέως ύπάλ- 
ληλοι τών έν παραγράφω 1 τοΰ άρθρου 1 τού παρόντος, 
Τραπεζών, καί οί έφεξής καθιστάμενοι τοιοϋτοι. 

Οί συνταξιούχοι λόγω θανάτου, τού εις τήν άνωτέρω 
κατηγορίαν άνήκοντος προστάτου των, δικαιούνται μονον 
τών, εις τά κατά τό επόμενον άρθρον μέλη οικογένειας 
χορηγουμένων παροχών. (Ν. 271/76, άρθρ. 2 παρ. 3). 

2. Έπιφυλασσομένης τής ισχύος τών διατάξεων τών 
παρ. 1 καί 2 τού άρθρου 14 τού X. Δ/τος 4277/1962 
«περί συνταξιοδοτήσεως τών ιατρών τού Ι.Κ.Λ. καί έτέροιν 
τινών κατηγοριών εργαζομένων» υπάγονται εις τήν άσφά- 
λισιν τοΰ Ταμείου προαιρετικώς, κατόπιν σχετικής δηλώ- 
σεώς των, ύποβαλλομένης έντός προθεσμίας τριών (3) 
μηνών, διά μέν τούς ύπηρετοΰντας άπό τής ισχύος τού 
παρόντος Καταστατικού, διά δέ τούς έφεξής διοριζομένους 
άπό τής ημερομηνίας προσλήψεώς τονν : α) οί Διοικηταί 
καί ' Τποδιοικηταί τών έν τή προηγούμενη παραγράφω 
Τραπεζών, β) οί νομικοί σύμβουλοι, δικηγόροι καί τεχνικοί 
πτυχιοΰχοι άνωτάτων ή άνωτέρων σχολών τών αυτών Τρα¬ 
πεζών, έφ’ όσον ή άπασχόλησις πάντων τούτων πληροί 
τάς γενικάς προϋποθέσεις τής προηγούμενης παραγράφου, 
γ) οί ύπό έτέριυν "Οργανισμών συνταξιοδοτούμενοι τειυς 
υπάλληλοι τών ιός άνω Τραπεζών έπί τή καταβολή τής 
αυτής εισφοράς ήν καταβάλλουν καί οί συνταξιούχοι τού 
εδαφίου γ’ τής παρ. 1 τού παρόντος άρθρου (Ν. 271/76, 
άρθρ. 2 παρ. 2 καί 3). 

Άρθρον 3. 

Προστατευόμενα μέλη οικογένειας. 

1. 'Ως μέλη οικογένειας των ήσφαλισμένων και των 
συνταξιούχων, πλήν των λόγω θανάτου τοΰ προστάτου των 
τοιούτων, νοούνται : 

α) Ή σύζυγος ή ό κατά την κρίσιν τοΰ Δ.Σ. οίκονομικώς 
άδύνατος καί ανίκανος προς εργασίαν σύζυγος. 

β) Τα άγαμα τέκνα (νόμιμα, νομιμοποιηθέντα, υίόθε- 
τηθέντα, άναγνωρισθέντα, πρόγονοι καί επί ήσφαλισμένης 
ή θήλεος συνταξιούχου καί τά φυσικά) μέχρι συμπληρώ- 
σεως τοΰ 21ου έτους της ηλικίας των, ή έφ’ όσον συνεχί¬ 
ζουν τάς σπουδάς των είς άνωτάτας ή άνωτέρας άνεγνω- 
ρισμένας ύπό τοΰ Κράτους Σχολάς της ήμεδαπής ή εις 
αντιστοίχους σχολάς της αλλοδαπής, μέχρι συμπληρώσεως 
τοΰ 25ου έτους της ηλικίας των. Άγαμα τέκνα ανίκανα 
πρός πάσαν εργασίαν, ως καί άγαμοι ή διαζευγμέναι θυγα¬ 
τέρες, μή έχουσαι ιδίαν εργασίαν ή έπαρκές προς συντηρη- 
σίν των εισόδημα, λογίζονται ώς μέλη οικογένειας, άσχέτως 
ηλικίας. 

γ) 'Η μήτηρ καί ό κατά την κρίσιν τοΰ Δ.Σ. οίκονομι¬ 
κώς αδύνατος καί άνίκανος προς εργασίαν πατήρ. 

δ) Οί ορφανοί, πατρός καί μητρός, άδελφοί καί έγγονοι, 
ώς καί οί ορφανοί μόνον πατρός ή μόνον μητρός αδελφοί 
ή έγγονοι, έφ’ όσον ό έπιζών γονεΰς λογίζεται, κατά τ’ 
άνωτέρω, ώς μέλος οικογένειας, μέχρι συμπληρώσεως τοΰ, 
διά τά τέκνα ίσχύοντος ορίου ηλικίας, κατά τάς περί τούτου 
ώς άνωτέρω διακρίσεις. (Ν. 271/76, άρθρ. 3 παρ. I). 

2. Τά πρόσωπα περί ών ή προηγουμένη παράγραφος, 
θεωρούνται ώς μέλη οικογένειας τοΰ ήσφαλισμένου ή τοΰ 
συνταξιούχου, έφ’ όσον συμβιοϋν μετ’ αύτοΰ καί ή συντή¬ 
ρησές των, προκειμένου περί των υπό στοιχεία β, γ καί δ 
κατηγοριών, βαρύνει κυρίως αυτόν, θεωρείται ότι υπάρχει 
συμβίωσις καί έάν διά σοβαρούς λόγους (σπουδών, υγείας, 
μεταθέσεων, προκεχωρημένης ήλικίας κλπ.) τά έν παρ. 1 
πρόσωπα δέν διαμένουν προσωοινώε ύπό την αυτήν στέγην. 
(Ν. 271/76, άρθρ. 3 παρ. 2). 

3. Τά έν παρ. 1 τοΰ παρόντος άρθρου πρόσωπα δέν 
λογίζονται ώς μέλη οικογένειας, έάν τυγχάνουν ήσφαλισμένα 
διά την ασθένειαν εις έτερον φορέα χορηγοΰντα προστασίαν 
ίσην πρός την ύπό τοΰ Ταμείου παρεχαμένην. 

Έάν ή ύπό τοΰ ετέρου φορέως παρεχομένη περίθαλψις 
ύπολείπεται της ύπό τοΰ Ταμείου χορηγουμένης, τά πρό¬ 
σωπα ταΰτα δύνανται, τή αιτήσει των νά άσφαλισθοΰν, 
συμπληρωματικώς παρά τώ Ταμείω διά τάς μή καλυπτο- 
μένας ύπό της έτέρας άσψαλίσεώς των παροχάς. 

Έν τοιαύτη περιπτώσει ό ήσφαλισμένος βαρύνεται με 
ολόκληρον τήν ύπό της παρ. 1 στοιχ. α'. τοΰ άρθρου 4 
τοΰ παρόντος προβλεπομένην προσαύξησιν τής εισφοράς. 
(Ν. 271/76, άρθρ. 3 παρ. 3). 

4. Τά, κατά τάς προηγουμένας παραγράφους, μέλη 
οικογένειας δικαιοΰνται τών ύπό τών διατάξεων τοΰ πα¬ 
ρόντος Καταστατικού προβλεπομένων παροχών. (Ν. 271 / 
1976, αρθρ. 3 παρ. 4). 

’Άρθρον 4. 

Π οροί. 

1. Πόροι τοΰ Ταμείου είναι : 

α) Μηνιαία εισφορά τών κατά τάς παραγράφους 1 καί 
2 τοΰ άρθρου 2 ήσφαλισμένων, ίση πρός 3 % τών μηνιαίων 
άποδοχών αυτών. 'Η εισφορά αΰτη προσαυξάνεται κατά 
0,25 % δι’ έκαστον προστατευόμενον μέλος τής ιδίας τοΰ 
υπαλλήλου οίκογενείας (σύζυγος καί τέκνα) καί κατά 
1 % δι’ έκαστον τών λοιπών —ροστατευομένων μελών. 'Η 
προσαύξησις καταβάλλεται δι’ όσον χρόνον τό μέλος οίκο¬ 
γενείας είναι ήσφαλισμένον είς τό Ταμεΐον. 

β) Μηνιαία συνεισφορά τοΰ έργοδότου ίση πρός 6 ° 0 
έπί τών αποδοχών τών αυτών ήσφαλισμένων. 

Αί παρακρατηθεΐσαι εΐσφοραί τών ήσφαλισμένων καί 
ή συνεισφορά τοΰ έργοδότου αποδίδονται ταυτοχρόνων είς 
τό Ταμεΐον ύφ’ έκάστης ύποχρέου Τραπέζης. 


γ) Μηνιαία εισφορά τών συνταξιούχων ίση πρός 6 % 
τής καταβαλλομένης κυρίας καί επικουρικής συντάξεως 
αυτών. Έπί πλειόνων συντάξεων κυρίας άσφαλίσεως, ή 
εισφορά ύπολογίζεται έπί της μεγαλυτέρας τοιαύτης. 

δ) Τά πάσης φύσείος έσοδα έκ συμμετοχής τών ήσφα- 
λισμένων είς τάς δαπάνας ιατρικής περιθάλψεως. 
ε) Αί πρόσοδοι έκ τής περιουσίας τοΰ Ταμείου, 
στ) Πάν έσοδον πραγματοποιούμενου έκ χαριστικής 
αιτίας (Ν. 271/76, άρθρ. 4 παρ. I). 

2. 'Ως άποδοχαί ύποκείμεναι είς τάς ύπέρ τοΰ Ταμείου 
εισφοράς είναι κατ’ είδος μέν αί λαμβανόμεναι ύπ’ δψιν 
διά τον ύπολογισμόν τών ύπέρ τοΰ ΙΚΑ εισφορών, κατά 
ποσόν δέ αί μή ύπερβαίνουσαι τό έκατονταπλάσιον τοΰ 
έκάστοτε ίσχύοντος ημερομισθίου τοΰ άρρενος ανειδικεύτου 
εργάτου. (Ν. 271/76, άρθρ. 4 παρ. 2). 

3. Έκ τών έξ εισφορών έσόδων τοΰ Ταμείου παρακρα- 
τεΐται ύπέρ τοΰ ΙΚΑ ποσοστόν 1 % άποδιδόμενον άνά τρί¬ 
μηνον. (Ν. 271/76, άρθρ. 4 παρ. 2). 

ΚΕΦΑΛΑΙΩΝ ΔΕΥΤΕΡΩΝ 
Άσφάλισις Άσθενείας καί Μητρότητος. 

’Άρθρον 5. 

' Γγειονομική Περίθαλψις. 

'Η ύγειονομική περίθαλψις περιλαμβάνει παροχάς είς 
είδος καί παροχάς είς χρήμα. 

1. Αί παροχαί είς είδος περιλαμβάνουν : 

α) τήν ιατρικήν καί οδοντιατρικήν περίθαλψιν. 
β) τήν μαιευτικήν περίθαλψιν. 
γ) τήν φαρμακευτικήν περίθαλψιν. 

δ) τήν νοσοκομειακήν καί σανατοριακήν περίθαλψιν. 
ε) τήν πρόσθετον περίθαλψιν καί 
στ) τήν λουτροθεραπείαν. 

2. Αί παροχαί είς χρήμα περιλαμβάνουν : 

α) τά πάσης φύσεως επιδόματα καί βοηθήματα, 
β) τά έξοδα μετακινήσεως άσθενών, καί 
γ) τά έξοδα κηδείας. 

ΚΕΦΑΛΑΙΩΝ ΤΡΙΤΩΝ 
Παροχαί είς Είδος. 

’Άρθρον 6. 

Ιατρική Περίθαλψις. 

1. 'Η ιατρική περίθαλψις συνίσταται εις τήν χρησιμο- 
ποίησιν τών καταλλήλων διά τήν διάγνωσιν καί θεραπείαν 
τών νόσων ιατρικών καί βοηθητικών φροντίδων καί είς τήν 
διενέργειαν τών απαραιτήτων παρακλινικών έξετάσεων. 
Αΰτη παρέχεται κα-5’ ήν έκτασιν δικαιολογεί ταότην ή σοβα- 
ρότης έκάστης τερ-πτώσεως καί έχιτρέπουν τά διατιθέμενα 
έν τή χώρα επιστημονικά καί τεχνικά μέσα. 

Η ιατρική περίθαλψις δέον νά είναι επαρκής καί σκόπι¬ 
μος χωρίς όμως νά ύπερβαίνη τό μέτρον τοΰ αναγκαίου. 

Προληπτικοί εμβολιασμοί πάσης φύσεως συμπεριλαμβά- 
νονται είς τήν ιατρικήν περίθαλψιν. 

'Η ιατρική περίθαλψις παρέχεται δι’ ιατρών γενικής 
ιατρικής καί ειδικοτήτων. 

Βοηθητικαί φροντίδες περιλαμβανόμενο» εις τήν ιατρικήν 
περίθαλψιν δύνανται νά παρέχωνται καί ύπό βοηθητικών 
υγειονομικών οργάνων (νοσοκόμων, μαλακτών κλπ.) έο’ 
όσον τό τοιοΰτον επιτρέπεται ύπό τής ιατρικής δεοντολογίας. 

Προκειμένου περί ΐδιαζουσών σοβαρών παθήσεων μή 
δυναμένων νά τύχουν τής δεούσης νοσοκομειακής ή υγειο¬ 
νομικής περιθάλψεως έν τή ημεδαπή δύναται ό ήσφαλισμέ- 
νος να μεταβή είς κατάλληλον επιστημονικόν κέντρον τής 
αλλοδαπής. 

Διά τήν μετάβασιν ήσφαλισμένου έν τή άλλοδαπή απαι¬ 
τείται προηγουμένη έγκρισις τοΰ Δ.Σ. 

. Διά τής σχετικής αποφάσεων τοϋ Δ.Σ. καθορίζεται τό 
ποσοστόν συμμετοχής τοϋ-Ταμεία» εις τάς-σχετικάς δαπά- 
νας και μέχρι ποσοστού- 80%- αύτών. 

Ωσαύτως δύναται ή περίθαλψις νοσοκομειακή ή έξωνο- 
σοκομειακή να έγκρίνηται. εκ- των υστέρων παρά τοϋ Δ.Σ. 
τοϋ 1 α με ίου, οσάκις, λόγια αιφνίδιας έκδηλώσεως της 
παθησεως κατά- τόν χρόνον διαμονής- τοϋ ήσφαλισμένου 
εις την άλλοδαπην, δέν ήτσ δυνατή ή εκ των πρατέρων 
παροχή έγκρίσετος της μετοφάσεως αυτού παρά τοϋ Δ.Σ. 

Εν τή περιπτωσει ταύτη. τό Δ.Σ. δύναται νά έγκρίνη 
τήν δαπάνην μή δυναμένην νά· ύπερβή τά εις τήν ήμεδαπήν 
ΐσχύοντα τιμολόγια ιατρικής καί νοσοκομειακής περι- 
θάλψεως. 

Εις τούς κατά τάς διατάξεις τοϋ παρόντος μεταβαίνοντας 
προς νοσηλείαν νοσοκομειακήν ή υγειονομικήν εις τήν αλλο¬ 
δαπήν δύναται μετ’ εγκρισιν τοϋ Δ.Σ. νά δικαιολογηΟή 
ή χρησιμοποίησις νοσοκόμου ή ετέρου προσώπου, ώς συνο¬ 
δού, οσάκις τοΰτο κρίνεται άναγκαΐον ώς έκ τής καταστά- 
σεως τής υγείας τοϋ άσθενοΰς ή τής.μικρας- ηλικίας αύτοϋ. 

Δύναται συντρεχούσης κατά-τήν κρίσιν τοϋ Δ.-Σ. άνάγκης 
νά προκαταβάλλεται ποσόν- έναντι- των άν« δαπανών- επί 
άποδόσει λογαριασμού; 

Ή εν τή άλλ,οδαπή νοσηλεία-άποδεικνύβται διά-βεβαιώ¬ 
σεων καί αποδείξεων εξοφλημένων καί θεωρημένων- παρά 
τής οικείας ' Ελληνικής Προξενικής άρχής ή έν-έλλείψει- 
τοιαύτης παρά-τής εγχωρίου Αστυνομικής-ή άλλης αρμό¬ 
διας δημοσίας άρχής. 

2. Εις τήν ιατρικήν περίθαλψιν-περιλαμβάνεται-ή-παροχή 
οδοντιατρικών φροντίδων, συνισταμένων : 

α) Εις τήν εξαγωγήν καί τοποθέτησιν όδόντων. 

β) Τήν θεραπείαν καί σφράγισιν προσβεβλημένων όδόν¬ 
των. 

γ) Τήν θεραπείαν καί διάνοιξιν αποστημάτων. 

δ) Τήν θεραπείαν ουλίτιδων, στοματιτιδών καί άλλων 
άσθενειών τοϋ στόματος,^ των ουλών καί" των όδόϊ/των. 

ε) Τήν άπομάκρυνσιν τρυγιάς καί εν γένει τόν καθαρισμόν 
των όδόντων. 

Οί ήσφαλισμένοι, συνταξιούχοι καί- τά μέλη- οικογένειας 
τούτων δικαιούνται ωσαύτως εις γενικήν άτίάξ τοϋ ετδυς 
έξέτασιν των όδόντων. 

Εις τάς όδοντιατρικάς φροντίδας περιλαμβάνονται καί 
τά άναγκαιοΰντα αναισθητικά φάρμακα. 

'Η χρησιμοποίησις χρυσοϋ, πλατίνης ή άλλων πολυτίμων 
μετάλλ,ων διά τήν σφράγισιν καί τοποθέτηίιν όδόντων 
βαρύνει έξ ολοκλήρου τόν άσθενή. 

* στ) Εις τήν παροχήν ορθοδοντικής περιθάλψεως παρε- 
χομένην κατόπιν έγκρίσεως τοϋ έλεγκτοα οδοντιάτρου. 
Τό Ταμεϊον μετέχει είς τήν σχετικήν δαπάνην μέχρι πο¬ 
σοστού 60 % ταύτης κατόπιν προσφορών δύο τούλάχιστον 
ορθοδοντικών ιατρών. 

3. 'Η ιατρική περίθαλψις έπεκτείνεται καί είς τήν έφαρ- 
μογήν ακτινοθεραπειών, τεχνιτών υπεριωδών ακτινών θερα¬ 
πειών διά γάλβανικοϋ καί παροδικού ρεύματος θερμοΰ 
άέρος, ήλεκτρολούτρων φωτοθεραπειών, φωτολούτρων καί 
έν γένει πάσης φύσεως μηχανοθεραπειών ή ετέρων ειδικών 
θεραπειών. 

_ ’Άρθρον 7. 

Διαδικασία παροχής Περιθάλψεως. 

1. ' Η ιατρική περίθαλψις εις τούς ήσφαλισμενους τοϋ 
Ταμείου παρέχεται : 

α) Είτε δι’ ιατρών θεραπευτών άμειβομένων κατά περί- 
πτωσιν, πράξιν κλπ. ή διά παγίας μηνιαίας άποζημιώσεως. 

β) Είτε διά τής όργανώσεως ιατρείων έν τώ Ταμειω. 

γ) Είτε διά τής καταβολής είς τούς ήσφαλισμένσυς τοϋ 
αντιτίμου τής δαπάνης δι’ έκαστην περιπτωσιν περιθάλψεως 
τών ήσφαλισμένων- δυναμένων να προσφεύγουν εις ιατρόν 
τής. προτιμήσεώς των- μεταξύ τών νομιμως ασκουντων 
τό- επάγγελμά των έν τή άεριοχ-ή. εις ην εκτείνεται η ασφα- 
λισις τοϋ Ταμείου. 


Ή έπιλογή τοϋ έφαρμοσθησομένου τρόπου παροχής 
της ιατρικής περιθάλψεως άπόκειται είς τήν κρίσιν τοϋ Δ.Σ. 
δυναμένου νά καθορίζη έκάστοτε διάφορον τρόπον δι’ έκαστον 
είδος περιθάλψεως. 

Λί λεπτομέρειαι τής έφαρμογής τοϋ έπιλεχθησομένου 
τρόπου παροχής, ιατρικής περιθάλψεως καθορίζονται έκάστοτε 
δι’ άποφάσεως- τοϋ Δ.Σ. 

2: Έάν ό ήσφαλισμένος έχη άνάγκην ειδικής θεραπείας 
παρακλινικής έξετάσεως, νοσοκομειακής περιθάλψεως κλπ. 
ό ίατρας-θεραπευτής παραπέμπει τόν άσθενή είς τόν ίατρόν- 
έλεγκτήν διά τά περαιτέρω. 

3. 'Η αμοιβή τών ιατρών θεραπευτών (Γενικής ιατρι¬ 
κής, ειδικοτήτων, όδοντιάτρων κλπ.), ή διαδικασία καί 
πάσα αναγκαία λεπτομέρεια έν περιπτώσει έφαρμογής τοϋ, 
ύπό τών έδαφίων α' καί β' τής παρ. 1 τοϋ παρόντος άρθρου, 
τρόπου περιθάλψεως ώς καί τό άντίτιμον τής καταβλητέας 

, δαπάνης, ή διαδικασία καί τ’ άπαιτούμενα δικαιολογητικά 
κλπ., είς τούς ήσφαλισμένους έν τή τίερίπτώσει τής έφαρμο¬ 
γής τοϋ, ύπό τοϋ έδαφίόυ γ' τής αύτής ώς άνω παραγρ. 
τρόπου, κανονίζονται έκάστοτε δΓ άποφάσεων τοϋ Δ Σ. 
τοϋ Ταμείου, βάσει τών κειμένων διατάξεων. 

4. Εις έπειγούσας περιπτώσεις, ανεξαρτήτως τοϋ έπιλε- 
γησομένου ύπό τοϋ Δ.Σ. τρόπου παροχής ιατρικής περι- 
θάλψεως έπιτρέπεται όπως ή έξέτασις τοϋ άσθενοΰς ένεργή- 
ται παρ’ οίουδήποτε ίατροϋ έστω καί μή συμβεβλημένου 
μετά τοϋ Ταμείου. 

Έν τοίαύτη περιπτώσει τό Ταμεϊον καταβάλλει είς τόν 
άσθενή, μετ’ εγκρισιν τοϋ ίατροΰ-έλεγκτοϋ βεβαιοϋντος 
καί τό έπεΐγον τής περιπτώσεως, 5,τι θά κατέβαλ.εν είς τόν 
συμβεβλημένο·./ ιατρόν, έφ’ όσον ήθελε είδοποιηθή σχετικώς 
τό βραδύτερον έντός πέντε (5) ήμερών. 

5. Απαγορεύεται άπολύτως ή- παρά τοϋ ίατροϋ άπαίτη- 
σις ή αποδοχή χρηματικής άμοιβής ύφ’ οΐανδήποτε δικαιο¬ 
λογίαν, χορηγουμένης έκ μέρους τοϋ άσθενοΰς ή τρίτου 
προσώπου ύπέρ αύτοϋ, ή είσπραξις έξόδων αυτοκινήτου 
καί έν γένει οίασδήποτε προσθέτου άμοιβής έκ [θέρους τοϋ 
περ ιθαλπομένου. 

’Άρθρον 8. 

Υποχρεώσεις ιατρών. 

1. Οί παρέχοντες τάς ύπηρεσίας των διά λογαριασμόν 
τοϋ Ταμείου ιατροί, ύποχρεοΰνται όπως άποφεύγουν πάσαν 
ένέργειαν δυναμένην νά έπιβαρύνη τούτο οίκονομικώς άνευ 
άποχρώντος λόγου. Φάρμακα καί λοιπά θεραπευτικά μέσα 
δέον όπως παρέχωνται έν μέτρω μή ύπερβαίνοντα τό 
έκάστοτε άναγκαΐον. Κατά τήν άναγραφήν, είδικώτερον, 
φαρμάκων δέον όπως άκολ.ουθοϋν τούς κανόνας τής οικονο¬ 
μικής συνταγογραφίας ύπό τάς έκάστοτε οδηγίας τοϋ Τα¬ 
μείου. 

2. 'Η κατ’ οίκον έπίσκεψις δέον νά πραγματοκοιήται 
έντός τοϋ συντομωτέρου δυνατού χρόνου άΛ0 τής κλησεως. 
'Ο άσθενής δύναται νά άξιώσή όπως ό ιατρός έπισκεφθή 
τοΰτον αμέσως κατ’ οίκον μόνον είς τάς περιπτώσεις καθ 
άς έκ τής αναβολής έπίκειται προφανής κίνδυνος ή χειρο- 
τέρευσις τής καταστάσεώς του. ’Επί τούτου δέον νά έφιστά- 
τΧι είδικώς ή προσοχή τοϋ ίατροϋ κατά τήν κλήσιν του. 

'Η πρώτη έπίσκεψις δέον όπως θεωρήται παρά τοϋ ίατροϋ 
πάντοτε έπείγουσα. 

3. Έάν κατά τήν παροχήν ιατρικών φροντίδων ό θεράπων 
ιατρός κρίνη άναγκαίαν τήν σύγκλησιν ιατρικού συμβουλίου, 
δύναται νά ζητήση τήν σύγκλησιν ταύτην παρά τοϋ προϊστα¬ 
μένου τής Υγειονομικής ύπηρεσίας τοϋ Ταμείου, όστις 
άποφασίζει σχετικώς. Τό ιατρικόν συμβούλιον συγκροτεί¬ 
ται έκ τοϋ προϊσταμένου τής Υγειονομικής υπηρεσίας, τοϋ 
θεράποντος ίατροϋ καί ένός ίατροϋ άνεγνωρισμένου επιστη¬ 
μονικού κύρους, ύποδεικνυομένου ύπό τοϋ προϊσταμένου 
τής Υγειονομικής ύπηρεσίας ή τοϋ άσθενοΰς ούτινος ή 
άαοιβή ορίζεται διά γενικής άποφάσεως τυΰ Διοικητικού 
Συμβουλίου τοϋ Ταμείου. Είς έξάιρετικώς έπειγούσας 
περιπτώσεις μή έπιδεχομένας αναβολήν δύναται νά συγκα- 
λέση, ιατρικόν συμβουλιον ο θεράπων ιατρός μεθ ενός ιατροΰ 
κύρους. 

’Εν τή περιπτώσει ταύτη τό Ταμεΐον καταβάλλει την 
αμοιβήν τοΰ συμβούλου ιατρού μόνον έφ’ όσον ήθελεν 
εΐδοποϊηθή σχετικώς έντός τριών έργασίμων ήμερων άπό 
της συγκλήσεως τοΰ Συμβουλίου καί έφ’ όσον ήθελεν 
έγκριθή αυτή έκ τών ύστερων παρά τοϋ Προϊσταμένου 
της Υγειονομικής υπηρεσίας. Την σύγκλησιν τοΰ Συμβου¬ 
λίου δύναται νά αίτήσηται, κατά τ’ ανωτέρω, παρά τοϋ 
προϊσταμένου τής Υγειονομικής υπηρεσίας καί ά άσθενής 
ή τά μέλη τής οικογένειας τούτου. 


’Άρθρον 9. 


' Υποχρεώσεις ήσφαλισμένων. 

1. Πας ήσφαλισμένο; ύποχρεοϋται νά συμμορφοΰται 
επακριβώς προς τά διά τοϋ παρόντος Καταστατικού οριζό¬ 
μενα άμα δέ καί προς τάς εις έκτέλεσιν αύτών λαμβανομένας 
αποφάσεις τοϋ Δ.Σ. τοϋ Ταμείου. 

Κατά τοϋ μή συμμορφουμένου προς τάς ανωτέρω ΰπο-' 
χρεώσεις του δύναται νά άπαγγέληται δι’ άποφάσεως τοΰ 
Δ.Σ. στέρησις πάσης άσφαλιστικής παροχής έπί χρονικόν 
διάστημά μέχρις 6 μηνών, άμα δέ καί νά καταλογίζηται αΰτώ 
πασα έκ τής παραβάσεώς του οικονομική έπιβάρυνσις τοΰ 
Ταμείου. 

Εν περιπτώσει υποτροπής, ή στέρησις αδτη δύναται νά 
επεκταθή έπί εν είσέτι εξάμηνου εις περίπτωσιν καθ’ ήν 
ή καθ* υποτροπήν παράβασις τυγχάνει κατ’ εξοχήν σοβαρά. 
Δύναται όμως τό Δ.Σ. ν’ άναστείλη τήν περί στερήσεως 
ασφαλιστικής παροχής άπόφασίν του εις βαρείας περιπτώ¬ 
σεις ασθενειών. 

2. Ό ασθενής οφείλει νά έπιτρέπη τήν είσοδον εις τήν 
κατοικίαν αύτοΰ εις τά εντεταλμένα διά τον έλεγχον τών 
ασθενών πρόσωπα προς διάπίστωσιν τοϋ είδους καί τής 
εκτασεως άκολουθουμένης θεραπείας κατά πάσαν ώραν 
τής ημέρας,'ν’ -άπαντόί προθύμως εις τά ύπ’ αύτών διά τούς 
σκοπούς τοϋ Ταμείου τιθέμενα ερωτήματα καί νά δέχεται 
τήν" ΰπό τών ιατρών έξέτασίν του. 

3. Εις έξχιρετικάς περιπτώσεις δύναται ό ήσφαλισμένος 
νά· καταφυγή πρός έξέτασίν εις ιατρόν κύρους (Καθηγητήν 
ή Υφηγητήν ή ,Δ/ντήν Κρατικού Νοσοκομείου) μετ’ έγκρι- 
σιν τοΰ προϊσταμένου τής Υγειονομικής υπηρεσίας Τα¬ 
μείου, τής άμοιβής καθορισθησομένης ύπό τοϋ Δ.Σ. τοϋ 
Ταμείου. 


■: - ’Άρθρον 10. 

Μαιευτική Περίθαλψις. 

1* Η μαιευτική περίθαλψις περιλαμβάνει : 

α) Την δαπανην εκτελεσεως του τοκετού έν Μαιευτήριο) 
ή κατ’ οίκον τής έπιτόκου. 

> Ρ) Την παροχην ιατρικών συμβουλών εις περιοδικάς 
εξετάσεις τής μητρός καί τοϋ βρέφους κατά τήν προ τοΰ 
τοκετοΰ ^ και μετά τον τοκετόν περίοδον παρά τοΰ θερά¬ 
ποντος ιατρού ή ειδικών ιατρών (μαιευτήρων, γυναικολό¬ 
γων, παιδιάτρων κλπ.). 

, Οσάκις ο τοκετός έκτελήται κατ’ οίκον τής έπιτόκου, 
το Ταμεΐον βαρύνεται μέ τήν δαπάνην τοϋ χρησιμοποιη- 
θεντος πρός τοΰτο κυρίου καί βοηθητικού υγειονομικού 
προσωπικού και μέ τά άπαραίτητα διά τόν τοκετόν φάρμα¬ 
κα, άντίσηπτικά είδη καί λοιπόν υγειονομικόν υλικόν. 

~3. Οί ένδιαφερόμενοι δύνανται νά επιλέγουν τόν τρόπον 
τής έκτελέσεως τοϋ τοκετού, έν Μαιευτήριο) ή κατ’ οίκον. 

'γ Επί άνωμάλως έξελισσομένου τοκετού δύναται νά 
παρέχεται περίθαλψις έν θεραπευτήριο) κατά τάς οικείας 
διατάξεις τοϋ παρόντος, μή παρεχομένου ετέρου τινός βοη¬ 
θήματος διά τόν "τοκετόν. 

5. Αι περί ων το έδαφιον β τής παρ. 1 ΐατρικαί φροντί¬ 
δες παρέχονται κατα τάς διά τήν παροχήν τής ιατρικής 
άντιλήψεως διαγραφομένας ύπό τών οικείων άρθρων τοϋ 
παρόντος άρχάς. 

6. Δύναται τό Διοικητικόν Συμβούλιου τοΰ Ταμείου 
δια γενικής άποφάσεως του νά προκρίνη άντί τήτ παοοχτς 
αυτούσιας μαιευτικής περιθάλψεωε έν υαιευτηοίω τ'ν. α-’ 


οίκον τής έπιτόκου τήν καταβολήν έφ’ άπαξ βοηθήματος 
τοκετοΰ. Τό ποσόν τοΰ βοηθήματος ορίζεται διά γενικής 
άποφάσεως τοΰ Δ.Σ. είτε ένιαίως, είτε κλιμακούμενον 
άναλόγως τοΰ τόπου πραγματοποιήσεως τοϋ τοκετοΰ. 
Τοΰτο όμως δέν δύναται νά ορίζεται κατώτερον τοΰ έκάστοτε 
ποσοΰ τοΰ άπαιτουμένσυ διά φυσιολογικόν τοκετόν εις τήν 
Α'. θέσιν τοΰ Μαιευτηρίου «ΑΛΕΞΑΝΔΡΑ». 

Εις περίπτωσιν γεννήσεως τέκνων διδύμων ή περισσοτέ¬ 
ρων. τό προβλεπόμενον βοήθημα προσαυξάνεται κατά 50 % 
δι’ έκαστον τών πέραν ενός τέκνων. 

Ή καταβολή τοϋ βοηθήματος, ήτις ένεργεΐται πάντοτε 
μετά τόν τοκετόν έπί τή προσαγωγή τής οικείας ληξιαρχι¬ 
κής πράξεως γεννήσεως αποστερεί τήν λαμβάνουσαν πάσης 
έτέρας παροχής διά τόν τοκετόν. 

’Άρθρον 11. 

Φαρμακευτική Περίθαλψις. 

1. Τό Ταμεΐον παρέχει εις τούς ήσφαλισμένους καί τούς 
συνταξιούχους του, ώς καί εις τά κατά τό άρθρον 3 τοΰ 
παρόντος μέλη οικογένειας τούτων τά άναγκαϊα πρός άπο- 
κατάστασιν τής ύγείας, τής πρός έργασίαν ικανότητάς των 
ή πρός άνακούφισιν έκ τής νοσηράς των καταστάσεως, 
φάρμακα καί λοιπά δόκιμα θεραπευτικά μέσα μέχρι τοΰ 
ποσού τοϋ ένδεδειγμένου έν έκάστη περιπτώσει κατά τούς 
κανόνας τής ιατρικής έπιστήμης καί τής οικονομικής 
συν'ταγογραφίας. 

Τό Ταμεΐον χορηγεί ωσαύτως τάς άναγκαίας πρός δια- 
πιστωσιν τών νόσων ουσίας. 

2. Τά φάρμακα χορηγούνται διά λογαριασμόν τοΰ Τα¬ 
μείου μόνον έπί τή βάσει συνταγής τοϋ αρμοδίου πρός 
παροχήν τής ιατρικής περιθάλψεως εις τόν περιθαλπόμενον, 
ϊατροΰ ή έλεγκτοΰ ϊατροΰ. 

3. Συνταγαί έκδιδόμεναι παρ’ ιατρών άναρμοδίων έκτε- 
λοΰνται διά λογαριασμόν τοϋ Ταμείου, μόνον έφ’ όσον 
εγκρινονται προ τής έκτελέσεώς των ύπό τοΰ προϊσταμένου 
τήζ Υγειονομικής ύπηρεσίας τοΰ Ταμείου. 

Εις επειγούσας όμως περιπτώσεις ή έγκρισις δύναται νά 
ςητηθή έκ των υστέρων τό βραδύτερου όμως έντός δύο 
έργασίμων^ ημερών άπό τής έκτελέσεως έπί τή βάσει άντι- 
γράφου τής έκτελεσθείσης συνταγής χορηγούμενου πρός 
τοΰτο υπό του φαρμακοποιού. Δοθείσης τής έγκρίσεως 
καταβαλλεται το αντίτιμου εις τόν πληρώσαντα τήν άξίαν 
τής συνταγής. 

Εκαστη συνταγή έκτελεΐται μόνον άπαξ άπαγορευο- 
μένης τής παραγγελίας πρός έπχνεκτέλεσίν της. 

5. Η συνταγή δέον νά προσάγεται πρός έκτέλεσιν έντός 
τριών (3) ήμερων από τής επ’ αυτής ύπό τοΰ έκδίδοντος 
ϊατροΰ σημέιωθείσης χρονολογίας. 

6. Δύναται το Δ.Σ. νά όρίση τήν θεώρησιν ώρισμένων 
κατηγοριών συνταγών προ τής έκτελέσεώς των ύπό τοΰ 
προϊστάμενου τής Υ γειονομικής ύπηρεσίας ή τοΰ έλεγκτοΰ 
τοΰ Ταμείου. .... 

Ί' Ρ^οιπορικα έξοδα πρός μετάβασιν εϊς φαρμακείου 
προς εκτέλεσιν δέν χορηγούνται. 

8.^ Έπί^τής συνταγής αναγράφονται ύπό τοΰ παραγγέλον- 
τος ιατρού το ονοματεπωνύμου, ή διεύθυνσις καί ό άριθμός 
μητρώου ^τοΰ ήσφαλισμένου ή συνταξιούχου, έάν δέ ή 
συνταγή άφορά μέλος τής οικογένειας τούτων καί ή συγγε- 
νικη σχέσις αυτοΰ πρός τόν αμέσως ήσφαλισμένου. 

_ 0· Συνταγαί φέρουσαι μεταβολάς, διορθώσεις, ξέσματα 
κλπ. δεν αναγνωρίζονται υπό τοΰ Ταμείου καί δεν κατα¬ 
βάλλεται τό άντίτιμον αύτών. 

10· Ο φαρμακοποιός Οφείλει νά άρνηθή τήν διά λογα¬ 
ριασμού τοΰ Ταμείου εκτέλεσιν συνταγής τινός έάν αυτή 
προσάγεται μετά τήν παρέλευσιν τριών ήμερών άπό τής 
εκδοσεως της ή εάν χύτη δέ) είναι άναγεγραμμένη έπί τοΰ 
ειδικού έντυπου ταύτης. 

Άρθρου 12. 

Τρόπος παροχής φαρμάκων. 

1. 'Η παροχή των φαρμάκων καί λοιπών θεραπευτικών 
μέσων καί ουσιών δύναται νά χορηγήται κατά το έν ή καί 
κατ’ άμφότερα τών άκολούθων συστημάτων, δι’ άποφάσεως 
του Δ.Σ. : 

α) Διά της έκτελέσεως τής συνταγής άπ’ ευθείας παρά 
τοϋ ενδιαφερομένου εις φαρμακεϊον τής άπολύτου εκλογής 
του καί τής υπό τούτου καταβολής τής άξίας ταύτης, ήτις 
έν συνεχεία άποδίδεται αύτώ υπό του Ταμείου διά τής προ¬ 
σαγωγής αύτώ τής συνταγής, ή οποία θεωρείται υπό τοϋ 
έκτελέσαντος αυτήν φαρμακείου διά τής αναγραφής τής 
λέξεως «εξετελέσθη» τής σφραγΐδος τοϋ φαρμακοποιού 
καί τοΰ καταβληθέντος ποσοϋ διά τήν αξίαν τών χορηγη- 
θέντων φαρμάκων κλπ. (σύστημα άπολύτου έλευθέρας εκλο¬ 
γής φαρμακοποιού). 

β) Διά τής έκτελέσεως τών συνταγών μόνον ΰπό τών 
μετά τοϋ Ταμείου συμβεβλημένων φαρμακείων. 

Έν περιπτώσει έφαρμογής τοϋ δευτέρου τούτου συστή¬ 
ματος (σύστημα έλευθέρας οργανωμένης εκλογής τοΰ φαρμα¬ 
κοποιού), οί δροι πληρωμής τής αξίας τών συνταγών καθο¬ 
ρίζονται διά τών οίκέίων συμβάσεων, τών καταρτιζομένων 
υπό τοΰ Ταμείου καί τών συμβαλλόμενων φαρμακοποιών. 

Εις τάς σχετικάς συμβάσεις καθορίζονται ωσαύτως καί 
αΐ τυχόν υπέρ τοΰ Ταμείου έκπτώσεις, ό τρόπος πληρωμής 
τής συμμετοχής τών περιθαλπομένων εις τήν αξίαν τών 
φαρμάκων, ώς καί πάσα έτέρα άναγκαία λεπτομέρεια. 

2. Συστάσεις παρ’ οίουδήποτε διά τήν έκτέλεσιν τών 
συνταγών υπό ώρισμένου φαρμακείου απαγορεύονται απο¬ 
λύτως. 'Η παροχή -τοιούτων συστάσεων εΐδικώτερον υπό 
τών ιατρών λογίζεται ώς ουσιώδης παράβασις τών έναντι 
τοΰ Ταμείου υποχρεώσεων αύτών. 


Άρθρου 13. 

Περί-θαλψις εις Νοσ/μεία—θεραπευτήρια κλπ. 

Πρόσθετοι παροχαί. 

1. 'Η περίθαλψις εις Νοσοκομεία καί Θεραπευτήρια έν 
γένει περιλαμβάνει τήν εις Νοσοκομεία, Θεραπευτήρια ή 
Σανατόρια νοσηλεία τοΰ πάσχοντος οσάκις ό άσθενής λόγω 
τής φύσεως τής άσθενείας ή τής έλλείψεως μέσων διά τήν 
έπαρκή κατ’ οίκον περίθαλψιν έχει άνάγκη εισαγωγής εις 
τι τούτων. 


'Η εισαγωγή, εις ταΰτα, ένεργεΐται πάντοτε κατόπιν 
είσηγήσεως τοΰ θεράποντος ΐατροΰ καί τή έγκρίσει τοΰ 
Προϊσταμένου - έλεγκτοΰ. 

Εις τήν νοσοκομειακήν ή σανατοριακήν περίθαλψιν περι¬ 
λαμβάνονται πλήν τής ένδιαιτήσεως τοΰ ασθενούς καί αΐ 
άναγκαΐαι ίατρικαί φροντίδες, παρακλινικαί εξετάσεις, φάρ¬ 
μακα κλπ. 

Έπί περιπτώσεων χειρουργικών έπεμβάσεων ή έξαιρε- 
τικώς βαρέων περιστατικών δι’ ά απαιτείται συνεχής καθ’ 
ολόκληρον τό 24ωρον συμπαράστασις νοσοκόμου, έφ’ δσον 
μετ’ έγκρισιν τοΰ Προϊσταμένου τής Υγειονομικής 'Τπηρε- 
σίας χρησιμοποιηθή αποκλειστική νοσοκόμος καταβάλλεται 
διά τήν αμοιβήν ταύτης δι’ έκάστην ημέραν νοσηλείας 
ποσόν μέχρι τοΰ ήμίσεος τών ημερησίων νοσηλειών τής 
ΒΑ' θέσεως διά χρονικόν διάστημα μέχρις 6 ήμερών, 
πέραν τών οποίων απαιτείται άπόφασις τοΰ Δ.Σ. 

2. 'Η νοσοκομειακή καί σανατόριακή περίθαλψις παρέ¬ 
χεται εις τά υπό τοΰ Ταμείου έγκεκριμένα θεραπευτήρια και 
σανατόρια νομίμως λειτουργοΰντα έν τή^χωρφ, τής επιλο¬ 
γής μεταξύ τούτων άνηκούσης εις τον ασθενή. 

Ό άσθενής δικαιούται νά νοσηλευθή καί εις μη συμβεβλη¬ 
μένου υπό τοΰ Ταμείου Θεραπευτηρίου ή Σανατόριου έν ού- 
δεμια δμως περιπτώσει τό Ταμείου βαρυνεται μέ δαπανην 
άνωτέραν τοΰ επισήμου τιμολογίου τοΰ ισχυοντος δια την 
ΒΑ' θέσιν θεραπευτηρίων ή σανατορίων. 


3. 

:·.ον δι 


Τά έξοδα μεταφοράς τοΰ πάσχοντος εις τ 
δι’ ασθενοφόρου αυτοκίνητου, εφ οσον υπ: 


το 

ί 

% 


Οεραπευτή- 
ρ/ει άνάγκη 


προς τοΰτο, διαπιστουμένη άρμοδίως βαρύνουν τό Ταμεϊον 
καί καταβάλλονται εις τόν δικαιούχον έπί τή προσαγωγή 
τής σχετικής άποδείξεως πληρωμής. 

4. Ό έν θεραπευτηρίω νοσηλευόμενος ύποχρεοΰται νά 
συμμορφοΰται πρός τούς κανονισμούς αύτοΰ, νά έκπληροϊ τά 
υπό τής Δ/νσεως τοΰ Θεραπευτηρίου διατασσόμενα καί τήν 
ύπό τών ιατρών διατασσομένην θεραπείαν καί νά άποφεύγη 
πάσαν ένέργειαν ή οποία είναι άσυμβίβαστος πρός τήν κατά- 
στασίν του ή παρεμποδίζει τήν ταχεϊαν θεραπείαν καί 
άνάρρωσιν αύτοΰ. Έν έναντία περιπτώσει δύναται νά στε- 
ρήται τών εις χρήμα παροχών κατά τά έν παρ. Ια έδαφ. 
δεύτερον τοΰ άρθρου 9 τοΰ παρόντος οριζόμενα. 

5. Έν τή έγκρίσει πρός εισαγωγήν έν νοσοκομείω (εισι¬ 
τηρίου εισόδου) σημειοΰται καί το νοσοκομείου δπερ θά 
δεχθή τόν ασθενή. 

Παν είσιτήριον μή χρησιμοποιηθέν εντός 3 ήμερών άπό 
τής έκδόσεώς του καθίσταται άκυρου έφ’ δσον δέν έχει 
άναγραφή έπ’ αύτοΰ δτι κατά τήν ήμερομηνίαν προσαγωγής 
του εις τό θεραπευτηρίου δέν υπήρχε κενή θέσις. 

6. 'Η έγκρισις ζητείται έκ τών προτέρων, έξαιρετικώς 

δέ έκ τών υστέρων, καί πάντως πρό τής παρελεύσεως δύο 
έργασίμων ήμερών άπό τής εισαγωγής μόνον έφ’ δσον πρό¬ 
κειται περί έπειγουσών περιπτώσει.^ καθ’ άς ή άμεσος 
παροχή ιατρικής περιθάλψεως έν νοσοκομείω θεωρείται έπι- 
βεβλημένη έκ τής καταστάσεως τοΰ άσθενοΰς έκ δέ τής 
αναβολής έπίκειται κίνδυνος. Έν περιπτώσει έκπροθέσμου 
αναγγελίας τό Ταμεϊον βαρύνεται μέ τήν δαπάνην νοσηλείας 
άπό τής ήμέρας τής ώς άνω άναγγελίας τής εισόδου τον έν 
θεραπευτηρίίρ, έκτος έάν πρόκειται περί εισαγωγής εις 
Νοσοκομείου Δημοσίου ή εις Ιδρύματα κοινωφελούς χα- 
ρακτήρος, οπότε άναγνωρίζεται ή δαπάνη άπό τής ήμέρας 
τής εισόδου του έν θεραπευτηρίω. - 

7. 'Η ύπό τοΰ Ταμείου διδομένη έγκρισις πρός νοσηλείαν 
άσθενοΰς έν νοσοκομείω ή σανατορίω. ισχύει δι’ ώρισμένον 
χρόνον, καθοριζόμενου ύπό τοΰ Π ροϊσταμένου - Ελεγκτοΰ 
μετά γνώμην τοΰ θεράποντος ίατροΰ. 'Ο χρόνος ούτος δύ- 
ναται νά παρατείνεται έκάστοτε κατά τάς' πραγματικάς 
άνάγκας τοΰ άσθενοΰς. 

8. Οΐ έχοντες ένδειξιν νοσηλείας εις Σανατόριου καί 
άονούμενοι τήν εισαγωγήν των στερούνται τοΰ δικαιώματος 
οίασδήποτε ασφαλιστικής παροχής έκ τοΰ Ταμείου διά τήν 
πάθησίν των ταύτην μέχρις ού άποδεχθοΰν τήν εισαγωγήν 
έν σανατορίω. 

9. Δύναται τό Δ.Σ. κατόπιν προτάσεως τής Υγειονομικής 
Επιτροπής νά έγκρίνη τήν χορήγησιν βοηθήματος κλιματο- 
διαιτητικής άγωγής μή δυναμένου να υπερβή τό 50 % τοΰ 
ισχύοντος τιμολογίου νοσηλίων εν σανατορκρ ΒΑ θέσεως 
διά τήν μέχρι 3 μηνών κατ’ έτος παραμονήν των εις κατάλ¬ 
ληλον έξοχήν ήσφαλισμένων, έμπιπτόντων εις τάς κάτωθι 
περιπτώσεις : 

α) Μετά 12μηνον ή καί μικροτέρας διάρκειας νοσηλβιαν 
έν Σανατορίω. 

β) Αντί Σανατορίου διά τήν κατ’ οίκον θεραπείαν ήσφα- 
λισμένου πάσχοντος έκ φυματιώσεως. 

γ) Κατά τά δύο επόμενα έτη άπό τής εξόδου του έκ τοΰ 
Σανατορίου ώς κλινικώς ίαθείς ή άπό τής θεραπείας κατ 
οίκον. 

δ) Πρός άνάρρωσιν έκ προηγηθείσης βαρείας μακροχρο¬ 
νίου άσθενείας. 

ε) Τέκνα ήσφαλισμένων άπό ήλικίας 10 έτών καί κάτω 
πάσχοντα έκ πνευμονικοϋ νοσήματος ή καχεξίας. 

10. Δύναται τό Δ.Σ. νά έγκρίνη τήν εισαγωγήν άσθενοΰς 
εις Άσυλου ή Ψυχιατρείου ή έτερον παρεμφερές "Ιδρυμα 
εγκεκριμένου παρά τοΰ Υπουργείου Κοινωνικών Υπηρεσιών 
εις περιπτώσεις ψυχοσωματικής άναπηρίας, μονίμων παρα¬ 
λύσεων, ιδιωτείας, έκφυλιστικών καταστάσεων^καί έν γένει 
άνικανότητος μονίμου ή παροδικής έκ γενετής ή έπικτήτου 
τοΰ χρόνου νοσηλείας όριζομένου ύπ’ αυτού. 

Είς πάσας τάς άνωτέρω περιπτώσεων άντί Ασύλου ή 
Ψυχιατρείου ή έτέρου παρεμφερούς Ιδρύματος εγκεκριμένου 
παρά τοϋ Υπουργείου Κοινωνικών Υπηρεσιών δύναται το 
Δ.Σ. νά έγκρίνη τήν χορήγησιν μηνιαίου βοηθήματος μή 
δυναμένου νά ύπερβή το 50 % τοϋ ΐσχύοντος έκάστοτε 
επισήμου τιμολογίου ΒΑ' θέσεως Νευροψυχιατρικών Νοσο¬ 
κομείων. 

Ωσαύτως το τοιοϋτον βοήθημα δύναται νά χορηγηθη ύπό 
τοϋ Δ.Σ. όχι μόνον είς τάς άνωτέρω περιπτώσεις τάς δικαιο- 
λογούσας την είς "Ασυλον ή Ψυχιατρεϊον ή παρεμφερές 
"Ιδρυμα έγκεκριμένον παρά τοϋ Υπουργείου Κοινωνικών 
Υπηρεσιών εισαγωγήν άλλά καί εις άλ>.ας σοβαράς παθή¬ 
σεις καθ’ άς ό άσθενής μή δυνάμενος νά εξυπηρέτηση αυτός 
εαυτόν έχει άνάγκην συμπαραστάσεως υπό βοηθητικοΰ προ¬ 
σωπικού. 

Ό χρόνος διάρκειας τοϋ άνωτέρω βοηθήματος καθορί¬ 
ζεται έκάστοτε άναλόγως της περιπτώσεως ΰπό τοϋ Δ.Σ. 
δι’ άποφάσεως αϋτοϋ. 

"Αρθρον 14. 

Ή πρόσθετος περί^-αλψις περιλαμβάνει, τήν παροχήν παν¬ 
τός εΐϊους πρού-ότεων καί ετέρων βε ηχητικών -θεραπευτικών 
μέσων. 

"Αρθρον 15. 

Προθέσεις καί θεραπευτικά μέσα. 

1. 'Υπό τοϋ Ταμείου παρέχονται είς τούς ήσφαλισμένους, 
τούς συνταξιούχους ώς καί είς τά κατά αρθρον 3 μέλη οικο¬ 
γένειας των, τά πρός άποκατάστασιν της υγείας ή της επαγ¬ 
γελματικής των ικανότατος ή πρός άνακούφισιν της νοσηράς 
το» καταβτάσεως άναγκαϊα διαρκούς χρήσεως βοηθητικά 
θεραπευτικά· ' μέσα, οΐον κηλεπίδεσμοι, ομφαλεπίδεσμοι, 
ζώναι, στηθόδεσμοι, έλαστικαί περικνημίδες, πέλματα πλα¬ 
τυποδίας, άναρτηρες παντός είδους, προθέσεις ώς τεχνητοί 
οφθαλμοί, όρθοπεδικαί συσκευαί, άκουστικά μηχανήματα, 
τεχνητά μέλη κλπ. 

Εΐδή υποκείμενα είς φθοράν άντικαθίστανται καί έπιδιορ- 
θοϋνται δαπάναις τοϋ Ταμείου, κατόπιν άποφάσεως τοϋ 
Προϊσταμένου της 'Υγειονομικής Υπηρεσίας βεβαιοΰντος 
ότι είναι ή φθορά συνέπεια κανονικής, καί επί τον προσήκοντα 
χρ'όνον, χρησιμόποιήσεως τοϋ είδους. 

2. Θεραπευτικά μέσα καί όργανα παροδικής χρήσεως, 
οΐον συσκευαί εισπνοών, ήλεκτρισμών, θερμοΰ άέρος, θερμο¬ 
γόνοι συσκευαί ή φιάλαι, βακτηρία·,, άναπηρικά άμαξίδια 
κλπ. δύνανται νά παρέχωνται ύπό τοϋ Ταμείου είς τούς 
ήσφαλισμένους μετ’ εγκρισιν τοϋ έλεγκτοΰ ίατροΰ καί μέ 
συμμετοχήν τών ήσφαλισμένων κατά 50 % τής δαπάνης. 

"Αρθρον 16. 

Όμματοϋάλια. 

Τό Ταμεϊον παρέχει όμματοϋάλια είς τούς έχοντας άνά¬ 
γκην τοιούτων. Ό λαβών όμματοϋάλια δέν δικαιούται νά 
ζητήση νέα τοιαϋτα πρό τής παρελεύσεως διετίας άπό τής 
τελευταίας παροχής, έκτός έάν κατέστη έν τώ μεταξύ 
αναγκαία ή προμήθεια νέων, ένεκα μεταβολής έπελθούσης 
είς τήν ορασιν αΰτοϋ, προσηκόντως διαπιστουμένης, ότε 
καταβάλλεται ύπό τοϋ Ταμείου ή προβλεπομένη δαπάνη 
διά τήν άντικατάστασιν τών κρυστάλλων. Έπί παίδων 
ήλικίοις μέχρι 14 ετών δύνανται νά χορηγούνται όμματοϋά¬ 
λια καί πρό τής συμπληρώσεως διετίας έφ’ όσον ήθελεν 
κριθή τούτο άναγκαϊον. 

Ή προμήθεια όμμα%ϋαλίων δέον νά γίνη εντός 15 ημερών 
άπό της έγκμίοϊώς της άλλως δέν βαρύνει τό Ταμεϊον. 

’Επί τής έγκρίσεως άναγράφεται τό ειδικόν κατάστημα 
κατά προτίμησιν τοϋ ήσφαλισμένου, παρ’ ού δέον νά γίνη 
ή προμήθεια τών όμματοϋαλίων. 

Ό προμηθευάμενος είδος διάφορον τοϋ έν τή έγκρίσει. 
άναγραφομένου καταβάλλει- έξ ιδίων τό. άντίτιμον. 

Τό Ταμεϊον δέν αναλαμβάνει τήν δαπάνην, έπι&ορθώσεως 
όμματοϋαλίων. 


Τά τής διαδικασίας καί τοϋ δψους τής άναλαμβανομένης 
υπό τοϋ Ταμείου δαπάνης καθορισθήσονται δι’ άποφάσεως 
τοϋ Δ.Σ. τούτου. 

Δύνανται νά χορηγούνται άντί όμματοϋαλίων, φακοί 
επαφής κατά τήν άνωτέρω διαδικασίαν. 

"Αρθρον 17. 

Τεχνητοί όδόντες. 

1. Τεχνητοί όδόντες καί έν γένει όδοντικαί προθέσεις, 
κύριαι καί βοηθητικαί, παρέχονται ύπό τοϋ Ταμείου κατά 
τάς διατάξεις τοϋ παρόντος άρθρου έφ’ οσον αύται είναι 
άπαραίτητοι πρός άνάκτησιν ή διατήρησιν τής υγείας τοϋ 
άσθενοΰς. 

2. Πάσα προσθετική οδοντική εργασία έκτελεϊται διά 
συνήθων υλικών άποκλειομένης τής χρησιμοποιήσεως χρυ- 
σοΰ ή άλλου πολυτίμου μετάλλου. Έάν ό ήσφαλισμένος 
άπαιτήση τήν χρησιμοποίησιν τοιούτων υλικών οφείλει νά 
καταβάλη τήν προκύπτουσαν έπί πλέον δαπάνην είς υλικόν 
καί εργασίαν. 

3. 'Η άντικατάστασις οδοντικών προθέσεων φθαρεισών 
συνεπεία κανονικής χρήσεως δύναται νά ζητηθή μόνον μετά 
πάροδον πενταετίας άπό τής οριστικής παραδόσεως αυτών, 
άποδεικνυομένης διά βεβαιώσεως τοϋ οικείου ιατρού. 

Π ροθέσεις άπολεσθεϊσαι ή καταστραφεϊσαι λόγω μή 
κανονικής χρήσεως δέν αντικαθίστανται ύπό τοϋ Ταμείου. 

4. 'Ο τρόπος παροχής τής οδοντικής προσθετικής ώς 
καί πάσαι αί σχετιζόμεναι πρός ταύτην λεπτομέρειαι ορί¬ 
ζονται δι’ άποφάσεως τοϋ Δ. Συμβουλίου τοϋ Ταμείου. 

"Αρθρον 18. 

Λουτροθεραπεία. 

1. 'Η ύπό τοϋ Ταμείου παρεχομέν/) λουτροθεραπεία 
περιλαμβάνει αυτοφυή γενικά λουτρά, ποσιοθεραπείαν καί 
θεραπείαν δι’ εισπνοών είς αυτοφυείς πηγάς. 

2. ' Η παροχή λουτροθεραπείας επιτρέπεται μόνον οσάκις 
αϋτη είναι άναγκαία πρός ΐασιν τοϋ άσθενιΰς λόγω ανεπιτυ¬ 
χούς έφαρμογής ετέρων θεραπευτικών αγωγών καί ίδια 
πρός άποκατάστασιν τής επαγγελματικής ίκανότητος. 

3. Εντός τοϋ μηνός Μαρτίου έκάστου έτους καθορίζεται 
δι’ άποφάσεως τοϋ Δ.Σ. ή χρονική περίοδος καθ’ ήν επιτρέ¬ 
πεται η παροχή λουτροθεραπείας προκειμένου περί χρήσεως 
αυτοφυών λουτρών, κατά τά έν τή παρ. 1 οριζόμενα. 

4. 'Ο τρόπος καί τά μέσα ύπό τοϋ Ταμείου παρακολουθή- 
σεως τής προσηκούσης έφαρμογής τής λουτροθεραπείας καί 
τών συναφών πρός ταύτην θεραπειών (κινησιοθεραπεία, 
μχλαξοθεραπεία κλπ.) ορίζονται δι’ άποφάσεως τοϋ Δ. 
Συμβουλίου. 

Δι’ άποφάσεως τοϋ Δ.Σ. δύναται νά όρίζηται κατ’ έτος ό 
άνώτατος άριθμός ήσφαλισμένων ή συνταξιούχων είς οΰς 
θά παρέχηται λουτροθεραπεία. 

5. Τό επίδομα λουτροθεραπείας καταβάλλεται άδιαφόρως 
τυχόν άπολαμβανομένων παρά τοϋ Ταμείου έτερο» χρημα¬ 
τικών παροχών ή άν.ιμισθίας παρά τοϋ έργοδότου. 

6. Δι’ άποφάσεως τοϋ Δ.Σ. τοϋ Ταμείου θά καθορίζηται 
προκειμένου περί παροχής λουτροθεραπείας, ποσιοθεραπείας 
και θεραπείας δι’ εισπνοών είς αυτοφυείς πηγάς κειμένας 
μακράν τής κατοικίας τοϋ λουομένου ή παροχή, έφ’ άπαξ 
χρηματικού ποσοΰ μή δυναμένου νά όρίζηται κατώτερον τοϋ 
20πλασίου του τεκμαρτού ήμερομισθίου τής κατ’ αρθρον 
25 τοϋ Α.Ν. 1846/50 «περί Κοινωνικών Ασφαλίσεων» VI 
άσφαλιστικής κλάσεως ουδέ άνώτερον τής άνωτάπης τοι- 
αύτης. Διά λουτροθεραπείαν κλπ. είς τόπον' κείμενον πλτη- 
σίον τής κατοικίας τσϋ λουομένου τό'ύπό" τσϋ Ταμείου χσ-' 
ρηγοώμκνον επίδομα θά όρίζηται είς 50% τοϋ δια τής άνω 
παραγ,ρ. όριζομένου. 

ΚΕΦΑΛΑΙΟΝ ΤΕΤΑΡΤΟΝ 
Παροχαί εις Χρήμα. 

Άρθρον 19. 

Επίδομα άσΟενείας. 

1. Έάν ό ήσφαλισμένος, ούχί δέ ό συνταξιούχος ή μέλη 
οικογένειας τούτων συνεπεία άσΟενείας μή όφειλομένης εις 
δόλον αύτοϋ καταστή άνίκανος προς εργασίαν καί συνεπεία 
ταύτης άπέχει τής εργασίας του, δικαιούται ημερησίου 
χρηματικού επιδόματος (επίδομα άσΟενείας). 

2. Τό Ταμεϊον δύναται δι’ άποφάσεως τοΰ Δ.Σ. τούτου 
νά διακόπτη την καταβολήν τοϋ επιδόματος ή νά παρέχη 
μέρος μόνον τούτου οσάκις διαπιστοΰται προσηκόντως ότι ό 
δ,καιοΰχος έπεδείνωσε την κατάστασιν της υγείας του συ- 
.επεία μή τηρήσεως έκ τοϋ παρόντος καταστατικού έπιβαλ- 
λομένων έκ τής άσΟενείας υποχρεώσεων. 

3. Τό έπίδομα άσΟενείας καταβάλλεται μόνον επί άνικα- 
νότητος παρατεινομένης πέραν των 3 ήμερων άπο τής Τε¬ 
τάρτης ήμέρας τής άναγγελίας αυτής εις τό Ταμεϊον καί 
έφ’ όσον διαρκεΐ αύτη, τό πολύ δέ έπί 180 ήμέρας διά τήν 
αυτήν άσθένειαν. 

4. Τό ποσόν τού ήμερησίου επιδόματος άσΟενείας ορίζεται 
ΐσον προς τα 60 % τού βασικού μισθού πλέον των επιδομάτων 
τριετιών καί πολυετούς υπηρεσίας τού ήσφαλισμένου, παρέ¬ 
χεται δέ καί διά τάς μή εργασίμους ήμέρας. 

Τό κατά τ’ άνωτέρω βασικόν έπίδομα προσαυξάνεται 
κατά 5 % δι’ έκαστον προστατευόμενον μέλος οικογένειας 
έκ των έν άρθρο) 3 άναφερομένων καί μέχρι τριών τό πολύ 
μελών. 

'Ο, εις παντός είδους θεραπευτήρια, κλινικάς, νοσοκομεία, 
σανατόρια, άναρρωτήρια δαπάναις τοΰ Ταμείου, νοσηλευό¬ 
μενος δικαιούται τών 2/3 τού βασικού έπιδόματος άσΟενείας, 
έφ’ όσον συντηρεί μέλη οικογένειας έκ τών έν άρθρω 3 όριζο- 
μένων καί τού 1/3 τούτου έάν δέν βαρύνηται οπωσδήποτε 
μέ τήν συντήρησιν μελών οικογένειας. 

5. Έφ’ όσον ό ήσφαλισμένος λαμβάνει άντιμισθίαν παρά 
τού εργοδότου κατά τήν διάρκειαν τής άποχής έκ τής εργα¬ 
σίας του λόγω άσΟενείας, τό έπίδομα άσΟενείας μειοΰται εις 
τρόπον ώστε τό σύνολον τής άντιμισθίας καί τοΰ έπιδόματος 
άσΟενείας, νά μή ύπερβαίνη τήν αντιμισθίαν ήτις κατεβάλ- 
λετο εις τον ήσφαλισμένον προ τής έκδηλώσεως τής άνικανό- 
τητος. 

Ήμέραι άνικανότητος δι’ άς δέν καταβάλλεται έπίδομα 
υπό τού Ταμείου, λόγω καταβολής εις τον ήσφαλισμένον 
πλήρους τής άντιμισθίας του παρά τού έργοδότου δέν συνυ¬ 
πολογίζονται εις τάς ώς άνω 180 ήμέρας έπιδοτήσεως. 

6. 'Η διαπίστωσις τής άνικανότητος προς έργασίαν 
ένεργεΐται ύπό τοΰ θεράποντος ιατρού μετ’ έγκρισιν τού 
Προϊσταμένου τής Υγειονομικής Υπηρεσίας τού Ταμείου. 

Άρθρον 20. 

Επίδομα κυοφορίας, λοχείας, θηλασμού. 

1. Αί ήσφαλισμέναι τού Ταμείου ούχί καί αί συνταξιούχοι 
τούτου δικαιούνται έπί εξ (6) εβδομάδας πρό τού τοκετού 
καί έπί ΐσον χρόνον μετ’ αυτόν ήμερησίου έπιδόματος κυοφο¬ 
ρίας καί λοχείας. 

'Η ημέρα τής ένάρξεως τής πρό τού τοκετού περιόδου 
άνικανότητος λόγω κυοφορίας ορίζεται υπο τού θεράποντος 
ιατρού τοΰ Ταμείου καί λήγει πάντοτε τήν τελευταίαν ήμε- 
ραν τής εκτης έβδομάδος. Έάν ό τοκετός έπέλθη πρό τού 
καθορισθέντος χρονικού σημείου λήγει τήν ήμέραν τού τοκε¬ 
τού, πλήν συνεχίζεται ή καταβολή τού επιδόματος μετά τον 
τοκετόν καί μέχρι συμπληρωσεως εν σύνολο) 8ι ημερο>ν λια 
τον τοκετόν καί τήν λοχείαν. 

2. Έν περιπτώσει τοκετού, ή ή σφαλισμένη δικαιούται 
έπιδόματος θηλάσεως επι 60 ημέρας μετά την λήςιν .ού 
έπιδόματος λοχείας καί έφ’ όσον τό γεογνόν εύρίσκεται έν 

ζωή. _ , 

Έάν ή ή σφαλισμένη άποθάνη πρό τής λήξεως του χρονου 
παοο/ήε τού έπιδόματος, καταβάλλεται τό έπίδομα διά τάς 


υπολοίπους ήμέρας είς τόν κατά τήν κρίσιν τοϋ Ταμείου 
έπιμελούμενον τής συντη ρήσεως τοϋ βρέφους. 

3. Τό ποσον «πιδέματος αυοφορίας, λοχείας καί όηλάρεωί 
ορίζεται ίιον προς τό ίιά τοϋ άρθρου 19 όριζ0μ«·*ον έπβίορ.α 
άσΦενείας, μετά τών ττροτανξήτεων καί λοιπών έπιϊομιττω·/ 
τΌΰ αϋτοϋ άρθρου. 

4. Τά επιδόματα κυοφορίας, λοχείας καί θηλάσεως προ¬ 
καταβάλλονται άνά 15θήμερον βάσει δικαιολογητικών όρι.- 
σΟησομένων ύπό τοϋ Δ.Σ. τοΰ Ταμείου. 

5. 'Η παράγραφος 5 τού άρθρου 19 έφαρμόζετοα άνα- 
λόγως καί ώς πρός τά έπιδόματα κυοφορίας, λοχείας καί 
θηλάσεως. 

6. 'Η καταβολή τών περί ών τό παρόν άρθρον έπιδομάτων 
μητρότητος δύναται δι’ άποφάσεως τοϋ Δ.Σ. τοΰ Ταμείου 
νά έξαρτάται έκ τής υποβολής τής ήσφαλισμένης είς ώρισμέ- 
νας ΐατρικάς έξετάσεις πρό καί μετά τόν τοκετόν, είς περιόδους 
καθοριζομένας διά τής αυτής άποφάσεως. 

Ό άριθμός πασών τών υποχρεωτικών έξετάσεων τής 
έπιτόκου, κατά τήν περίοδον τής κυοφορίας, δέν δύναται να 
όρίζηται ανώτερος τών τριών. 

Άρθρον 21. 

Δαπάναι μετακινήσεο)ς. 

Έάν έν τώ τόπω διαμονής τοϋ άσθενοΰς δέν είναι δυνατή 
ή παροχή τής δεούσης ιατρικής περιθάλψεως, ήν άπαιτεϊ ή 
άσθένειά του, τό Ταμεϊον βαρύνεται μέ τάς δαπάνας πρός 
μετάβασιν καί έπιστροφήν τοϋ άσθενοΰς έν ανάγκη δέ καί 
ενός συνοδού αύτοϋ έκ τού τόπου τής διαμονής είς τό πλη- 
σιέστερον κέντρον εις δ είναι δυνατόν νά παρασχεθή ςις 
αυτόν ή δέουσα ιατρική περίθαλψις. 

Περί τής ανάγκης μετακινήσεως άσθενοΰς καί τής παρα- 
κολουθήσεως αύτοϋ παρά συνοδού άποφαίνεται ά Προϊστά¬ 
μενος τής Υγειονομικής 'Υπηρεσίας του Ταμείου, προτάσει 
τού θεράποντος ιατρού. Εις κατεπειγούσας περιπτώσεις ή 
έγκρισις τοΰ Προϊσταμένου τής Υγειονομικής 'Υπηρεσίας 
τοΰ Ταμείου δύναται νά παρέχηται έκ τών υστέρων. Τά 
έξοδα μεταβάσεως καί επιστροφής τοΰ ήσφαλισμένου καί 
τού τυχόν άναγκαιοΰντος συνοδού, αύτοϋ έκ τής κατοικίας 
εις τόν τόπον τής θεραπείας αύτοϋ υπολογίζονται έπί τη 
βάσει εισιτηρίου ϊί' θέσεως έπί σιδηροδρόμου και Β έπι 
άτμοπλοίου ή άπλής θέσεως έπί τών λοιπών μέσων επικοι¬ 
νωνίας (αύτοκινήτου συγκοινωνίας, βενζινοπλοίου κλπ.). 

"Ενεκα όμως εξαιρετικών λόγων δύναται νά έγκριθή ή 
χρησιμοποίησις ετέρων μεταφορικών μέσων (φορείου, άε- 
ροπλάνου κλπ.). 

Άρθρον 22. 

"Εξοδα κηδείας. 

1. Είς θερίπτωσιν θανάτου ήσφαλισμένου ή συνταξιούχου 
ή τινός τών έν άρθρω 3 παραγρ. 1 άναφερομένων μελών τής 
οικογένειας αυτών καταβάλλεται δι’ έξοδα κηδείας έφ απας 
βοήθημα όριζόμενον ύπό τού Δ.Σ. τού Ταμείου. Τό βοήθημα 
τούτο δέν δύναται νά είναι κατώτερον τοϋ 2πλχσιου τοϋ 
βασικού μισθού τοΰ κλητήρος Γ’ ουδέ άνούτερον τοϋ 3πλα- 
σίου τοϋ βασικού μισθού τού Τμηματάρχου Α' τό όποιον 
έν ούδεμιά περιπτώσει δύναται νά ύπερβαίνη τά πράγματι 
καταβληθέντα έξοδα κηδείας. 

2. Τά έξοδα κηδείας καταβάλλονται είς τήν χήραν ή έάν 
δέν ύπάρχει χήρα είς τόν κατά τήν κρίσιν τοΰ Δ.Σ. έπι μέλη- 
θέντα καί καταβαλόντα τά έξοδα της κηδείας. 

"Αρθρον 23. 

Συμμετοχή είς τάς δαπάνας περιθάλψεως. 

1. Ό ήσφαλισμένος ή συνταξιούχος ή τά μέλη οικογέ¬ 
νειας αυτών συμμετέχουν είς τάς δαπάνας διά τών κάτωθι 
όριζομένων ποσοστών : 

α) 15% διά τά φάρμακα καί τά όμματοΰάλι*. καί φα¬ 
κούς επαφής, προθέσεις καί θεραπευτικά μέσα, έκτός άν 
άλλως ορίζεται είδικώτερον έν τώ παρόντι. 

β) 15% διά τούς τεννητούς όδόντας. 



1542 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


2. Ούδεμία συμμετοχή του ήσφαλισμένου ή συνταξιούχου 
εις τάς δαπάνας περιθάλψεως επιτρέπεται εις τάς περιπτώ¬ 
σεις : 

α) Διά τάς παροχάς ιατρικής άντιλήψεως. 

β) Ατυχήματος έκ βιαίου συμβάντος έπελθόντος έν τή 
εργασία ή έξ αφορμής ταύτης. 

γ) Καρκινοπαθών ύποβαλλομένων εις θεραπείαν δι’ ακτι¬ 
νοβολιών. 

δ) Έΐετάσ-ο.ς πάσης φύσεως ύπό τής Υγειονομικής 
Έπιτρο7τής του Ταμείου. 

ε) Κατά τήν διάρκειαν τής δαπάναις τοϋ Ταμείου, νοση¬ 
λείας των ήσφαλισμένων ή συνταξιούχων καί 

στ) Διά θεραπευτικός όδοντιατρικάς επισκέψεις εξαιρέ¬ 
σει τής τοποθετήαεως τεχνητών όδόντων δι’ ήν ισχύει το 
ανωτέρω όριζόμενον ποσοττον συμμετοχής. 

3. Τά ανωτέρω ποσοστά δύνανται ν’ αύξομειοϋνται δι’ 
άποφάσεως τοϋ Δ.Σ., άναλόγως τών οικονομικών δυνατοτή- 
το,ιν του Ταμείου. 

’Άρθρον 24. 

Ασφαλιστική ίκανότης καί βιβλιάρια άσθενείας. 

1. Τών, υπό τών διατάξεων τοϋ παρόντος προβλεπομένων 
παροχών δικαιούνται οί μέν ήσφαλισμένοι άπό τής συμπ/.η- 
ρώσεως τριών μηνών ύπαγωγής είς τήν άσφάλισιν τοϋ Κλά¬ 
δου Άσθενείας, έφ’ όσον διατηρούν τήν ιδιότητα τοϋ ήσφα- 
λισμένου καί επί έξ μήνας μετά τήν άποβολήν αυτής, οί δέ 
συνταξιούχοι περί ών τό έδάφιον γ' τής παρ. 1 τού άρθρου 
2 τού παρόντος Κατατατικοϋ έφ’ όσον διατηρούν τήν ιδιό¬ 
τητα τοϋ συνταξιούχου καί επί έξ μήνας μετά τήν διακοπήν 
τής συντάξεως. 

2. Τά μέλη οικογένειας ήσφαλισμένων ή συνταξιούχων 
δικαιούνται παροχών έφ’ όσον ό έξ ού έλκουν τό δικαίωμα 
ήσφαλισμένος ή συνταξιούχος .πληροί τάς ύπό τής προηγου- 
μένης παραγράφου προϋποθέσεις. 'Η άσφάλισις τών κατά 
τό άρθρον 3 τού παρόντος Καταστατικού προστατευομένων 


μελών οικογένειας, έν περιπτώσει στρατεύσεως, τών ήσφαλι- 
σμένων, συνεχίζεται δι’ δλον τόν χρόνον στρατεύσεως, 
«ανεξαρτήτως έάν ό στρατευθείς λαμβάνει ή όχι τάς άποδοχάς 
του έν όλω ή έν μέρει ή τυγχάνει ειδικών έπιδομάτων χορη¬ 
γουμένων αΰτώ άντί άντιμισθίας. 

•3. 'Η ασφαλιστική ίκανότης κατά τής άσθενείας υποδει¬ 
κνύεται διά βιβλιαρίων άσθενείας δι’ ών έφοδιάζονται οί δι- 
δικαιοϋχοι παροχών παρά τοϋ Ταμείου. 

'Ο τύπος τών βιβλιαρίων άσθενείας καθορίζεται δι’ άπο¬ 
φάσεως τού Δ.Σ. τού Ταμείου, δύναται δέ νά όρισθή διάφορος 
τύπος βιβλιαρίου διά τούς ήσφαλισμένους, τούς συνταξιού¬ 
χους ή τά μέλη οικογένειας. 

Άρθρον 25. 

Έναρξις λειτουργίας τού Ταμείου καί καταβολής εισφορών. 

'Ως ημερομηνία ένάρξεως τής λειτουργίας τοϋ Ταμείου 
καί τής καταβολής τών περί ών τό άρθρον 4 τοϋ παρόντος 
Καταστατικού εισφορών ορίζεται ή 1η Ιουλίου 1977. 

’Άρθρον 26. 

Έναρξις χορηγήσεως παροχών. 

'Η χορήγησις τών ύπό τοϋ παρόντος Καταστατικού προ¬ 
βλεπομένων πάσης φύσεως παροχών άρχεται άπό 1ης Ια¬ 
νουάριου 1978, άφ’ ής παύει ή ύπό τού ΙΚΑ χορήγησις 
ο ία σδήποτε παροχής τού Κλάδου Άσθενείας είς* τά έν 
άρθροις 2 καί 3 άναφερόμενα πρόσωπα. 

Εις τον αύτόν έπί τών Κοινωνικών Υπηρεσιών 'ϊφυπουρ- 
γόν, άνατίθεμεν τήν δημοσίευσιν καί έκτέλεσιν τοϋ παρόντος 
Διατάγματος. 

Έν Άθήναις τή 7 Ιουνίου 1977 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑ* 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΦΥΠΟΥΡΓΟΣ ΚΟΙΝΩΝΙΚΩΝ ΥΠΗΡΕΣΙΩΝ 

ΑΝΔΡΕΑΧ ΑΝΔΡΙΑΝΟΠΟΥΛΟΣ 


Μ ΤΟΥ Ε9ΝΙΚ0Υ ΤΥΠΟΓΡΑΦΕΊΟΥ 



